Ole Anton Sæther

Ole Anton Sæther (født 9. desember 1936, død 8. januar 2013) var en norsk entomolog. Han var professor i zoologi ved Bergen Museum fra 1977 til han gikk av med pensjon i 2006. Sæther bodde i Ulset i Åsane. Han skrev om lag 265 vitenskapelige publikasjoner og var medlem av redaksjonsrådet til tidsskriftet Aquatic Insects. En lang rekke arter og slekter innen akvatiske tovinger har fått sine vitenskapelige navn etter Sæther.

Han var vitenskapelig assistent og universitetslektor ved Institutt for Limnologi, Universitetet i Oslo (1960-1966), forsker ved Freshwater Institute, Winnipeg, Manitoba, Canada (1966-1977). Senere var han professor i systematisk zoologi ved Zoologisk museum, Universitetet i Bergen, fra 1977 til han gikk av med pensjonen i 2006.

Han spesialiserte seg innen akvatiske tovinger, spesielt gruppene fjærmygg (Chironomidae) og svevemygg (Chaoboridae). Han skrev rundt 265 vitenskapelige publikasjoner, som utgjør mer enn 5500 sider.

For vitenskapen beskrev eller ny-skrev (reviderte) han 3 underfamilier, 42 slekter og undeslekter og mer enn 300 arter. Han var medlem av redaksjonsrådet til tidsskriftet Aquatic Insects og Acta Zoologicae Academiae Scientarum Hungaricae.

Priser og hedersbevisninger 
 Han var æresprofessor ved Nankaiuniversitetet fra 2000, og æresmedlem av Finsk Entomologisk Selskap. 
 Festskriftet Contributions to the Systematics and Ecology of Aquatic Diptera: A Tribute to Ole A. Sæther ble gitt ut til hans 70-årsdag. 
 Slektene Saetheria, Saetheriella, Saetheromyia, Saetherocladius, Saetherocryptus, Saetherops, Oleia, og Olecryptotendipes og artene Diamesa saetheri, Protanypus saetheri, Propsilocerus saetheri, Hydrobaenus saetheri, Limnophyes saetheri, Nanocladius saetheri, Orthocladius saetheri, Tanytarsus saetheri, og Tokunagaia oleantoni har blitt oppkalt etter ham. 
 Hans bidrag til Fauna Europaea, som ekspert på fjærmygg (Chironomidae) var høyt verdsatt.

Referanser

Eksterne lenker 

 Publikasjoner av Ole Anton Sæther

Professorer ved Universitetet i Bergen
Norske entomologer
Personer fra Bergen kommune